**POZDRAVLJENI!**

Pošiljam vam napotke za današnjo učno uro. V kolikor bo pouk tudi po jesenskih počitnicah potekal na daljavo, bi želela, da sproti predelujte snov in pošiljajte naloge (kadar se bo to od vas zahtevalo).

V kolikor imate kakršno koli težavo ali vprašanje, mi lahko pišete na andreja.prezelj@oskoroskabela.si .

Potrudite se, vem, da se lahko!

**NAPOTKI ZA DANAŠNJE DELO**

Zaenkrat velja, da boste »budisti« in »hindujci« verstvo predstavili, ko se vrnemo v šolske klopi. V kolikor po počitnicah ne bo jasno, koliko časa se bo pouk nadaljeval na daljavo, boste predstavljali preko zooma (v četrtek, 5. 11.). V tem primeru veljajo enaka pravila, kot v šoli, imeti morate obvezno vklopljeno kamero in pripovedovati po svojih besedah.

Da se ne bo vse skupaj preveč zavleklo, so tvoje današnje zadolžitve sledeče.

1. Preveri, če imaš rešene naloge v DZ, ki so povezane z verstvi, ki smo jih že spoznali (judovstvo, krščanstvo, islam). V kolikor ugotoviš, da temu ni tako, jih reši (to so bile zadolžitve, vezane na pretekle ure). Odgovori naj bodo zapisani v povedih, smiselno in čitljivo.
2. Preveri, če imaš urejen zapis v zvezku (prilepljeni povzetki posameznih verstev (judovstvo, islam, krščanstvo – še dobite). Uredi, če temu ni tako.
3. V **DZ** za 7. razred**, str. 98 – 101**, preberi značilnosti **hinduizma in budizma**. Oglej si tudi slikovno gradivo in razmisli, katere značilnosti posameznih verstev prikazuje. **Reši pripadajoče naloge**.
4. Zdaj si vsaj v grobem spoznal vseh pet velikih svetovnih verstev. Oglej si **karto, DZ, str. 90**, in razmisli o tem, kje v svetu so razširjena posamezna verstva. Reši **vaji 1. in 2.**

ZA TISTE, KI ŽELITE NEKAJ VEČ:

Na spletni učilnici, v zavihku SVETOVNA VERSTVA, si lahko ogledate nekaj zanimivosti, ki se navezujejo na značilnosti posameznih verstev, običaje in verske praznike. Tako boste značilnosti posameznih verstev bolje razumeli. Tja sem naložila tudi tiste posnetke, ki ste mi jih kot zanimivost poslali učenci.

Toliko za danes.

Če bo pouk potekal na daljavo tudi po jesenskih počitnicah, si pripravi delovni zvezek JAZ, MIDVA, MI 8.

Želim ti lepe jesenske počitnice ☺,

učiteljica Andreja